ปิดสวิตช์ได้ โด้ ไม่สนใจเกมลูกหนังยามอยู่นอกสนาม
คริสเตียโน โรนัลโด, ยอมรับ ไม่ชอบหมกหมุ่นกับเกมลูกหนัง เวลาอยู่นอกสนาม พร้อมทั้งต้องการหาสิ่งแปลกใหม่ผ่อนคลายอารมณ์ มากกว่าการจับเจ่าอยู่หน้าจอทีวีเพื่อชมเกมฟุตบอล,สำนักข่าวต่างประเทศ รายงานวันที่ 3 พ.ย. ว่า คริสเตียโน โรนัลโด ดาวยิงจอมลีลาแห่งสโมสร เรอัล มาดริด และทีมชาติโปรตุเกส ยอมรับ ไม่ชอบนั่งชมเกมลูกหนังหน้าจอในเวลาว่าง แต่ชอบที่จะหากิจกรรมอื่นทำเพื่อผ่อนคลายมากกว่า,ดาวเตะวัย 30 ปี สามารถทุบสถิติอย่างมากมาย นับตั้งแต่ย้ายมาร่วมทัพราชันชุดขาวเมื่อปี 2009 พร้อมทั้งมีการพัฒนาฟอร์มการเล่นแบบก้าวกระโดด จนกระทั่งก้าวขึ้นมาครองรางวัลบัลลงดอร์ ได้ถึง 3 สมัย,ล่าสุด เอล ปาส สำนักข่าวชื่อดังแห่งแดนกระทิงดุ เผยคำให้สัมภาษณ์ของดาวยิงกล้ามโตว่า ไม่ชอบหมกมุ่นกับเรื่องลูกหนังเวลาที่อยู่นอกสนาม และชอบหากิจกรรมอื่นทำเพื่อเป็นการผ่อนคลายมากกว่า,แน่นอน ชีวิตของผมคือฟุตบอล มันคือสิ่งที่ผมรักมากที่สุดแต่ผมไม่ใช่คนประเภทที่ชอบดูเกมทางทีวีหรอกนะ ผมอาจจะสนุกและมีความสุขกับการนั่งดูคู่ใหญ่ที่บ้าน แต่โดยปกติแล้วผมมักจะชอบทำอย่างอื่นที่มันคลายเครียดมากกว่า,สำหรับ โรนัลโด สามารถพาทีมราชันชุดขาวขึ้นมายึดหัวหาดเป็นจ่าฝูงในศึกฟุตบอลลา ลีกา สเปน อยู่ในขณะนี้ และมีคิวเปิดบ้านรับการมาเยือนของทีมปารีส แซงต์ แชร์แมง ในเกมยูฟ่า แชมเปียนส์ลีก กลุ่มเอ นัดที่ 4 คืนวันอังคารนี้ ที่สนามซานติอาโก เบร์นาเบว
คริสเตียโน โรนัลโด ยอมรับ ไม่ชอบหมกหมุ่นกับเกมลูกหนัง เวลาอยู่นอกสนาม พร้อมทั้งต้องการหาสิ่งแปลกใหม่ผ่อนคลายอารมณ์ มากกว่าการจับเจ่าอยู่หน้าจอทีวีเพื่อชมเกมฟุตบอล
คริสเตียโน โรนัลโด,เรอัล มาดริด,ราชันชุดขาว,ทีมชาติโปรตุเกส,ปารีส แซงต์ แชร์แมง,ยูฟ่า แชมเปียนส์ลีก,กลุ่ม เอ,ข่าว,ข่าวกีฬา,ไทยรัฐออนไลน์